Поведи душата си към светлината, д-р Линда Бакмън
Поведи душата си към светлината, д-р Линда Бакмън
-------------------------------------------------


**Вашият живот се подчинява на една Божествена цел.** С помощта на духовните водачи и учители, преди да се родите, сте изготвили план за настоящото си въплъщение, избирайки своето семейство, културата, времето и жизнените обстоятелства, които в най-голяма степен ще послужат на вашия духовен напредък.


Тази книга предлага един завладяващ личен поглед върху този необикновен процес, както и върху космическите връзки между нас и другите души – връзки, които излизат извън рамките на настоящия ни живот и времето. Известният регресивен терапевт д-р Линда Бакмън ни представя много истински истории на хора, подложили се на регресия в минал живот или на регресия в периода между отделните животи. С тяхна помощ авторката обяснява какво се случва, когато с помощта на регресивна хипноза получим достъп до миналите си животи и периодите между тях. Тук можете да откриете истинската същност на вашата душа, да разберете какво има от “другата страна” и да получите напътствие по отношение на настоящия ви живот.


Д-р Линда Бакмън е лицензиран психолог с повече от тридесетгодишен опит в провеждането на регресивна терапия и регресия в минали животи. Д-р Бакмън е един от основателите на Обществото за духовна регресия (понастоящем Институт Нютън), където е учила и преподава, и чийто създател е терапевтът и автор на бестселъри д-р Майкъл Нютън. Д-р Бакмън е провела повече от хиляда регресии в минали животи, помагайки на хората да разкрият и осъществят целта на своята душа.